**Årsmøte i Stad sjøredningsklubb, Korsen pub,**

**Leikanger lørdag 19. mars 2022 kl. 14:00.**

Møteprotokoll:

1. **Opprop:**

Stemmeberettigede medlemmer:

Aina E. Skogseid, Torkild Strandvik, Henriette Holter, Karina Siegmund, Pedro Luis Garcia Valdecasas Gonzales, Joar Mæland. Tormod Austring og Halvor Sætre.

Andre tilstedeværende:

Peter-John Devilliers, Lyder Bäckström Natvig, Marthe Avelina Olsvik, Simon Broberg, Jeffrey M Roussell, Mats Johnson, Harry Kingsley.

Forhindret:

Katrine Ødeskaug, Grant Rutter, Mirjam Friberg, Grant Rutter, Julie Ervik, Olav Gloppestad, Magnus Bettum.

1. **Valg av ordstyrer og referent.**

Halvor Sætre ble valgt til ordstyrer og referent.

1. **Godkjenning av innkalling og dagsorden for årsmøtet.**

Innkalling og dagsorden ble godkjent. (Styret beklaget at dokumentene var distribuert litt sent.)

1. **Styrets orienterte årsmøtet med utgangspunkt i årsberetningen.**

Årsberetningen ble gjennomgått.

1. **Godkjenning av styrets årsberetning.**

Årsberetningen ble godkjent

1. **Godkjenning av regnskap for 2020 og 2021.**

Regnskapet ble godkjent.

1. **Godkjenning av budsjett for 2022.**

Budsjettet ble godkjent.

1. **Valg av styre for 2022.**

Styret har i 2021 bestått av Aina E. Skogseid (leder), Olav Gloppestad, Henriette Holter, Halvor Sætre, Torkild Strandvik, Julie Ervik, Jake Crumbleholme og Grant Rutter.

Endringer: Jake Crumbleholme og Julie Ervik går ut av styret. Julie blir med i aktivitetsgruppa. Katrine Ødeskaug går inn i styret. Øvrige styremedlemmer fortsetter.

Følgende styre ble valgt for 2022: Aina E. Skogseid, Torkild Strandvik, Henriette Holter, Olav Gloppestad, Grant Rutter, Katrine Ødeskaug, Halvor Sætre.

1. Innkomne saker:

	1. Etablering av aktivitetsgruppe.
	2. Planer for Kids Club sommeren 2022.

Det ble en god diskusjon blant de fremmøtte om hvordan man kan videreutvikle klubben basert på årsberetningen. Flere punkter ble trukket frem, blant annet:

* Opprettelse av en *aktivitetsgruppe* fikk mye støtte. Her kan mange av bidragsyterne som ikke vil sitte i styret bidra fra. Viktig å sikre god kontakt med styret og definere klare oppgaver man kan prioritere. Det var enighet om å opprette en slik aktivitetsgruppe med følgende medlemmer ved oppstart (kan utvides senere): *Magnus Bettum, Julie Ervik, Pedro Gonzales, Tormod Austring, Karina Siegmund, Jon Frogner, PJ Devilliers, Dylan Storrie.*
* Behovet for å *kurse* flere av klubbens støttespillere og instruktører i livredning i brytende bølger (surf rescue), og særlig å benytte seg av ILS/ISA-kurset som holdes i Hoddevik 4.-5. mai. Om mulig bør klubben prøve å dekke dette dersom man kan skaffe midler (søknader om dette følges opp av styret). Jo flere som har fått dette kurset, jo flere kan bidra til klubben og skape sikkerhet blant surferne der de er til stede.
* *Kids Club* er klubbens viktigste aktivitet, og ungdommene som har vært med to år på rad har allerede lært mye om å være trygg i sjøen. Klubben ønsker å videreføre Kids Club, men tilbudet bør spres noe mer ut over sesongen. I sommerferien er kapasiteten lav og presset på ressursene stort. Det lages en dreiebok/bruksanvisning/kursplan for Kids Club, som gjør det lettere å organisere. Dette følges opp av aktivitetsgruppa.
* *Andre ideer/temaer* som ble diskutert var: samarbeid med skolene om svømmeopplæring, samarbeid med Røde Kors om førstehjelpskurs, muligheten for å arrangere samlinger i regi av klubben for å styrke miljøet, tydeligere og mer enhetlig kommunikasjon fra styret, mulighetene for å søke støtte fra stiftelser og sponsorer også i 2022 (følges opp av styret).
1. **Eventuelt.**

Her diskuterte vi kort behovet for å fortsette å videreutvikle klubbens administrative kapasitet.

--------------------------- ----------------------------

Halvor Sætre Aina. E. Skogseid
31. mars 2022